turjo4nis/wikipedia-bn-dump-20250701 huggingface dataset:
লুইজ ফেলিপে স্কলারি

লুইজ ফিলিপি স্কলারি, কমআইএইচ (, ), ) (জন্ম: ৯ নভেম্বর, ১৯৪৮) ২০০২ সালের বিশ্বকাপ ফুটবল জয়ী ব্রাজিল দলের ম্যানেজার ছিলেন। পরবর্তীতে ১২ জুলাই, ২০০৩ থেকে ৩০ জুন, ২০০৮ সাল পর্যন্ত তিনি পর্তুগাল জাতীয় ফুটবল দলের কোচের দায়িত্বে ছিলেন।

তিনি পুনরায় ২০১২ সাল থেকে সাবেক কোচ মানো মেনেজেসের পরিবর্তে ব্রাজিল দলের ম্যানেজারের দায়িত্ব পালন করছেন। ব্রাজিলে তাকে ফেলিপাও এবং আন্তর্জাতিক পর্যায়ে বিগ ফিল নামে ডাকা হয়।

কোচিং কর্মজীবন

জাতীয় দল

কুয়েত 
১৯৯০ সালে স্কলারি কুয়েত জাতীয় ফুটবল দলকে কোচিং করাতে শুরু করেন। সে বছর গালফ নেশনস কাপ এর ফাইনালে কাতারকে পরাজিত করে কুয়েত চ্যাম্পিয়ন হয়। কিন্তু কিছুদিনের মধ্যেই ইরাক কুয়েত দখল করে নেয়ায় তাকে কুয়েত ছেড়ে যেতে হয়।

ব্রাজিল 
২০০১ সালের জুন মাসে স্কলারি তার স্বদেশ ব্রাজিলের দায়িত্ব পান। বাছাই পর্বের মাত্র পাঁচটি ম্যাচ হাতে রেখে সেসময় বিশ্বকাপে যোগ্যতা অর্জন নিয়ে ব্রাজিল বিরাট সংশয়ে ছিল। দায়িত্ব নেয়ার পর প্রথম ম্যাচেই ব্রাজিল উরুগুয়ের কাছে ০-১ গোলে হেরে গেলে সংকট আরও ঘনীভূত হয়। তবে শেষ পর্যন্ত তিনি ব্রাজিলকে মূলপর্বে উত্তীর্ণ করতে সমর্থ হন।

বিশ্বকাপের জন্য চূড়ান্ত দল ঘোষণা করার আগে প্রবল জনমত উপেক্ষা করে তিনি বর্ষীয়ান স্ট্রাইকার রোমারিওকে দলে নিতে অস্বীকৃতি জানান। এমনকি রোমারিও নিজেও কান্নাজড়ানো কণ্ঠে আবেদন জানালে স্কলারি তা নাকচ করে দেন। বিশ্বকাপ শুরুর আগে ব্রাজিলকে তুলনামূলকভাবে দুর্বল দল হিসেবেই বিবেচনা করা হচ্ছিল। কিন্তু একে-একে তুরস্ক, চীন, কোস্টারিকা, বেলজিয়াম, ইংল্যান্ড এবং সেমিফাইনালে আবার তুরস্কের বিরুদ্ধে জয় ব্রাজিলকে ফাইনালে পৌঁছে দেয়। ফাইনালে রোনালদোর জোড়া গোলে ব্রাজিল জার্মানিকে পরাজিত করে পঞ্চমবারের মত বিশ্বকাপ শিরোপো নিজেদের করে নেয়। ২০০২ সালের শেষে ব্রাজিলের ম্যানেজার হিসেবে স্কলারি পদত্যাগ করেন।

তথ্যসূত্র

বহিঃসংযোগ 
 
 Transfermarkt Profile

১৯৪৮-এ জন্ম
জীবিত ব্যক্তি
ব্রাজিল জাতীয় ফুটবল দলের ম্যানেজার
ফিফা বিশ্বকাপ বিজয়ী ম্যানেজার
প্রিমিয়ার লিগের ম্যানেজার
ব্রাজিলীয় ফুটবলার
ব্রাজিলীয় ফুটবল ম্যানেজার
এস্পোর্তে ক্লাব জুভেনটুডের খেলোয়াড়
ফুটবল রক্ষণভাগের খেলোয়াড়
ইতালীয় বংশোদ্ভূত ব্রাজিলীয় ব্যক্তি
রিও গ্রান্দে দে সুলের ব্যক্তি
ব্রাজিলীয় রোমান ক্যাথলিক
কাম্পেওনাতো ব্রাজিলেইরো সেরিয়ে এ-এর ম্যানেজার
কাম্পেওনাতো ব্রাজিলেইরো সেরিয়ে বি-এর খেলোয়াড়
২০১৪ ফিফা বিশ্বকাপের ম্যানেজার
পর্তুগালে ব্রাজিলীয় প্রবাসী ক্রীড়াবিদ
ইংল্যান্ডে ব্রাজিলীয় প্রবাসী ক্রীড়াবিদ
চীনে ব্রাজিলীয় প্রবাসী ক্রীড়াবিদ
চেলসি ফুটবল ক্লাবের ম্যানেজার
ব্রাজিলীয় পুরুষ ফুটবলার
পুরুষ ফুটবল রক্ষণভাগের খেলোয়াড়
বেবেতো

বেবেতো ()(জন্ম: ১৬ই ফেব্রুয়ারি, ১৯৬৪) ব্রাজিল দলের প্রাক্তন স্ট্রাইকার। রোমারিওর সাথে অনবদ্য জুটি ১৯৯৪ সালে ব্রাজিলকে বিশ্বকাপ জয়ের গৌরব এনে দেয়। ২০১০ সালে বেবেতো ব্রাজিল পার্লামেন্টের সাংসদ নির্বাচিত হন।

খেলোয়াড়ি জীবন 

ব্রাজিল জাতীয় দলের হয়ে বেবেতোর অভিষেক ১৯৮৫ সালে। হলুদ-নীল জার্সি গায়ে তিনি খেলেছেন যথাক্রমে ১৯৯০,১৯৯৪ এবং ১৯৯৮ সালের বিশ্বকাপ। ১৯৯৪ সালে তিনি ছিলেন আসর সেরাদের মাঝে একজন। রোমারিওর সাথে জুটি বেঁধে সে টুর্নামেন্টে ৩ গোল করে ব্রাজিলের শিরোপা জয়ে অবদান রাখেন। ১৯৯৮ সালের বিশ্বকাপেও সমসংখ্যক গোল করেন, সেবার ব্রাজিল ফাইনালে ওঠে।

১৯৯৪ সালের বিশ্বকাপের আরও একটি ঘটনা তাকে বিশ্বজোড়া খ্যাতি এনে দেয়। হল্যান্ডের বিরুদ্ধে কোয়ার্টার ফাইনালের কয়েকদিন আগেই তার তৃতীয় সন্তানের জন্ম। হল্যান্ডের জালে বল জড়িয়ে দেয়ার সাথে সাথে তিনি দৌড়ে মাঠের পার্শ্বরেখায় ছুটে যান। দু'হাতে কোন অদৃশ্য শিশুকে দোলানোর ভঙ্গিমায় নাড়াতে থাকেন। সতীর্থ রোমারিও এবং মাজিনহো তার সাথে একই কায়দায় গোল-উদ্‌যাপনে যোগ দিন। তাদের তিনজনের এই অভূতপূর্ব কায়দায় গোল-উদ্‌যাপন বিপুল জনপ্রিয়তা পায়।

১৯৬৪-এ জন্ম
জীবিত ব্যক্তি
ব্রাজিলীয় ফুটবলার
ব্রাজিলের আন্তর্জাতিক ফুটবলার
সেভিয়া ফুটবল ক্লাবের খেলোয়াড়
দেপোর্তিবো লা করুনিয়ার খেলোয়াড়
পিচিচি ট্রফি বিজয়ী
লা লিগার খেলোয়াড়
ফুটবলে অলিম্পিক পদক বিজয়ী
ভাস্কো দা গামা রেগাতাস ক্লাবের খেলোয়াড়
ফিফা বিশ্বকাপ বিজয়ী খেলোয়াড়
১৯৯৮ ফিফা বিশ্বকাপের খেলোয়াড়
১৯৯৪ ফিফা বিশ্বকাপের খেলোয়াড়
১৯৯০ ফিফা বিশ্বকাপের খেলোয়াড়
আল ইত্তিহাদ ক্লাবের (জেদ্দা) খেলোয়াড়
১৯৯৬ গ্রীষ্মকালীন অলিম্পিকের ফুটবলার
ব্রাজিলীয় ফুটবল ম্যানেজার
ব্রাজিলের হয়ে অলিম্পিক রৌপ্য পদক বিজয়ী
ব্রাজিলের হয়ে অলিম্পিক ব্রোঞ্জ পদক বিজয়ী
ফুটবল ফরোয়ার্ড
১৯৯৬ গ্রীষ্মকালীন অলিম্পিকের পদক বিজয়ী
১৯৮৯ কোপা আমেরিকার খেলোয়াড়
১৯৮৮ গ্রীষ্মকালীন অলিম্পিকের পদক বিজয়ী
ব্রাজিলের অলিম্পিক ফুটবলার
কোপা আমেরিকা বিজয়ী খেলোয়াড়
ব্রাজিলীয় প্রবাসী ফুটবলার
স্পেনে প্রবাসী ফুটবলার
সৌদি আরবে প্রবাসী ফুটবলার
ফিফা কনফেডারেশন্স কাপ বিজয়ী খেলোয়াড়
জাপানে প্রবাসী ফুটবলার
জে১ লিগের খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
ব্রাজিলের অনূর্ধ্ব-২০ আন্তর্জাতিক ফুটবলার
ব্রাজিলীয় রাজনীতিবিদ
সৌদি পেশাদার লিগের খেলোয়াড়
স্পেনে ব্রাজিলীয় প্রবাসী ক্রীড়াবিদ
কাশিমা অ্যান্টলার্সের খেলোয়াড়
লিগা এমএক্সের খেলোয়াড়
বোতাফোগো রেগাতাস ফুটবলের খেলোয়াড়
ব্রাজিলীয় পুরুষ ফুটবলার
পুরুষ ফুটবল ফরোয়ার্ড
১৯৮৮ গ্রীষ্মকালীন অলিম্পিকের ফুটবলার
স্পেনের নাগরিকীকৃত নাগরিক
ফ্লামেঙ্গো রেগাতাস ক্লাবের খেলোয়াড়
কার্লোস আলবার্তো পেরেইরা

কার্লোস আলবার্তো পেরেইরা () (জন্ম: ২৭ ফেব্রুয়ারি, ১৯৪২) ১৯৯৪ সালের বিশ্বকাপ ফুটবল জয়ী ব্রাজিল দলের ম্যানেজার ছিলেন। ২০১০ বিশ্বকাপে তিনি স্বাগতিক দক্ষিণ আফ্রিকার কোচের দায়িত্ব পালন করেন।

কোচিং ক্যারিয়ার 
পাঁচটি ফুটবল বিশ্বকাপে পাহেইরা কোচ হিসেবে অংশগ্রহণ করেন। স্পেনে অনুষ্ঠিত ১৯৮২ সালের বিশ্বকাপে কুয়েতকে দিয়ে সূচনা। ১৯৯০ বিশ্বকাপে তিনি সংযুক্ত আরব আমিরাতের কোচের দায়িত্ব পালন করেন। ১৯৯৬ সালের বিশ্বকাপে তিনি সৌদি আরবের দায়িত্বে ছিলেন। ব্রাজিল দলকে নিয়ে বিশ্বকাপে অংশ নিয়েছেন দু'বার। ১৯৯৪ বিশ্বকাপে ব্রাজিল চ্যাম্পিয়ন হলেও ২০০৬ সালের বিশ্বকাপে কোয়ার্টার ফাইনালে ব্রাজিল ফ্রান্সের কাছে পরাজিত হয়ে বিদায় নেয়। ২০১০ বিশ্বকাপে স্বাগতিক দক্ষিণ আফ্রিকার কোচ হিসেবে সর্বশেষ দায়িত্ব পালন করেন।

১৯৯৮ সালের বিশ্বকাপ চলাকালীন অবস্থাতেই তিনি সৌদি আরবের কোচের পদ থেকে বরখাস্ত হন।

বহিঃসংযোগ 
 Cape Town's internet Magazine: Parreira coach South Africa

১৯৪৩-এ জন্ম
জীবিত ব্যক্তি
ব্রাজিলীয় ফুটবল ম্যানেজার
লা লিগার ম্যানেজার
সুপার লিগের ম্যানেজার
কাম্পেওনাতো ব্রাজিলেইরো সেরিয়ে এ-এর ম্যানেজার
রিউ দি জানেইরুর (শহর) ক্রীড়াবিদ
পর্তুগিজ বংশোদ্ভূত ব্রাজিলীয় ব্যক্তি
ব্রাজিল জাতীয় ফুটবল দলের ম্যানেজার
১৯৯০ ফিফা বিশ্বকাপের ম্যানেজার
২০১০ ফিফা বিশ্বকাপের ম্যানেজার
ফিফা বিশ্বকাপ বিজয়ী ম্যানেজার
স্পেনে ব্রাজিলীয় প্রবাসী ক্রীড়াবিদ
১৯৮৮ গ্রীষ্মকালীন অলিম্পিক

২৪তম গ্রীষ্মকালীন অলিম্পিক ১৯৮৮ সালের সেপ্টেম্বরের ১৭ তারিখ থেকে ২রা অক্টোবর পর্যন্ত দক্ষিণ কোরিয়ার রাজধানী সিউলে অনুষ্ঠিত হয়। ১৬০ টি দেশের সর্বমোট ৮৩৯১ জন অ্যাথলেট এতে অংশ নেন।

অংশগ্রহণকারী রাষ্ট্রগুলো 
১৫৯টি দেশ থেকে আগত ক্রিড়াবিদরা সিওল গেমের প্রতিযোগিতায় অংশগ্রহণ করেন। আরুবা, আমেরিকান সামোয়া, কুক দ্বীপপুঞ্জ, গুয়াম, মালদ্বীপ, ভানুয়াটু, সেন্ট ভিনসেন্ট ও গ্রেনাডাইন দ্বীপপুঞ্জ, এবং দক্ষিণ ইয়েমেন তারা তাদের প্রথম অলিম্পিক গেমে অংশগ্রহণ করেন।
নিম্নলিখিত তালিকায় দেশসমূহের পাশে তাদের সিওল প্রতিযোগিতায় অংশগ্রহণকারী ক্রীড়াবিদের সংখ্যা নির্দেশনা করে হল :

  participated in the Opening Ceremonies and Closing Ceremonies, marking its first appearance at the Olympic Games, but its delegation consisted of only one swimming official.
|}

পদক গণনা 

এই টেবিলে প্রথম দশটি দেশের পদক জয়ী :

তথ্যসূত্র

বহিঃসংযোগ 
 
 The program of the 1988 Seoul Olympics
 

১৯৮৮ গ্রীষ্মকালীন অলিম্পিক
দক্ষিণ কোরিয়াতে অলিম্পিক গেমস
স্বাগতিক দক্ষিণ কোরিয়ায় আন্তর্জাতিক ক্রীড়া প্রতিযোগিতা
বছর অনুযায়ী গ্রীষ্মকালীন অলিম্পিক
ত্রিশরণ

ত্রিশরণ বা ত্রিরত্ন বা রত্নত্রয় () হলো বৌদ্ধ ধর্মীয় মন্ত্র। বৌদ্ধ ধর্মাবলম্বীরা শাক্যমুনি বুদ্ধের সামনে এই রত্নত্রয় গ্রহণ করেন।

রত্নসমূহ 
 বুদ্ধ: যিনি আলোকপ্রাপ্ত হয়েছেন (অমিতাভ) বা বোধিলাভ করেছেন অর্থাৎ শাক্যমুনি বুদ্ধ। আক্ষরিক অর্থে "বুদ্ধ" বলতে একজন জ্ঞানপ্রাপ্ত, উদ্বোধিত, জ্ঞানী, জাগরিত মানুষকে বোঝায়।
 ধর্ম: সংস্কৃত:धर्म, পালি: ধম্ম। অর্থাৎ বুদ্ধের শিক্ষা, অর্থাৎ যে সাধনা অভ্যাস দ্বারা সত্য লাভ হয়, হয় আধ্যাত্মিকতার পূর্ণ বিকাশ।
 সংঘ: যেখানে পূর্ণ জ্ঞান লাভের জন্য ধর্মের সাধনা সম্যকভাবে করা যায় তাই সংঘ।  বুদ্ধ গুণ, ধম্ম গুণ ও সংঘ গুণ অচিন্তণীয় বলে বৌদ্ধ গ্রন্থে উল্লেখ করা আছে।

ত্রিশরন মন্ত্র

তথ্যসূত্র

বহিঃসংযোগ 
 বুদ্ধের পায়ের ছাপে ত্রিশরণ
 বুদ্ধপদ ও ত্রিরত্ন
 বুদ্ধের পায়ের ছাপে আরেকটি ত্রিরত্ন
 কম্বোডীয় বুদ্ধ মন্ত্র: সম্মান প্রদর্শন, ইউটিউবের ভিডিও

প্রতীক
বৌদ্ধধর্ম
অঁরি দ্যুনঁ

জিন হেনরি ডুনান্ট () (জন্ম: ৮ মে, ১৮২৮- মৃত্যু: ৩০ অক্টোবর, ১৯১০) একজন সুইজারল্যান্ডীয় ব্যবসায়ী এবং সমাজকর্মী। ১৮৫৯ সালে তার একটি ব্যবসায়িক সফরে, তিনি ইতালির সলফেরিনো যুদ্ধ প্রত্যক্ষ করেন। সলফেরিনোর স্মৃতি নামক বইয়ে তিনি তার সকল স্মৃতি ও অভিজ্ঞতা বর্ণনা করেছিলেন, যা পরবর্তীকালে তাকে ১৮৬৩ সালে আন্তর্জাতিক রেডক্রস কমিটি প্রতিষ্ঠায় অনুপ্রেরণা দিয়েছিল। দ্যুনঁ-র ধারনার উপর ভিত্তি করে ১৮৬৪ সালে জেনেভা কনভেনশন তৈরি হয়। তিনি ১৯০১ সালে ফ্রেদেরিক পাসির সাথে সম্মিলিতভাবে ইতিহাসের সর্বপ্রথম শান্তিতে নোবেল পুরস্কার লাভ করেন।

জন্ম ও শিক্ষাজীবন 

হেনরি ডুনান্ট ১৮৮৮ সালে সুইজারল্যান্ডের জেনেভায় ব্যবসায়ী জঁ-জাক দ্যুনঁ এবং অঁতোয়ানেত দ্যুনঁ-কোলাদোঁ-র প্রথম পুত্র হিসাবে জন্মগ্রহণ করেন। তার পরিবার ভক্তিপূর্ণ কালভাঁবাদী ছিলেন এবং জেনেভা সমাজে তার উল্লেখযোগ্য প্রভাব ছিল। তার বাবা-মা সামাজিক কাজের মূল্যের উপরে জোর দিয়েছিলেন, এবং তার বাবা অনাথদের সাহায্য করার জন্য সক্রিয় ছিলেন, অন্যদিকে তার মা অসুস্থ ও দরিদ্রদের সাথে কাজ করেছিলেন। রুনভেল নামে পরিচিত ধর্মীয় জাগরণের সময় ডুনান্ট বেড়ে ওঠেন এবং ১৮ বছর বয়সে তিনি জেনেভা সোসাইটিতে দান করেন। পরের বছর, বন্ধুদের সাথে তিনি তথাকথিত "বৃহস্পতিবার সংঘ" প্রতিষ্ঠা করেছিলেন, তরুণদের একটি আলগা দল যারা বাইবেল অধ্যয়ন করতে এবং দরিদ্রদের সাহায্য করার জন্য মিলিত হয়েছিল এবং তিনি তার বেশিরভাগ অবসর সময় কারাগারে সামাজিক কাজ দেখার জন্য ব্যয় করেছিলেন এবং ১৮৫২ সালের ৩০ নভেম্বর তিনি ওয়াইএমসিএর জেনেভা অধ্যায়টি প্রতিষ্ঠা করেন এবং তিন বছর পরে তিনি প্যারিসের বৈঠকে অংশ নেন আন্তর্জাতিক সংস্থা প্রতিষ্ঠার জন্য নিবেদিত। ১৮৪৯ সালে, ২১ বছর বয়সে দ্যুনঁ খারাপ গ্রেডের কারণে কোলেজ দ্য জ্যনেভ ছেড়ে চলে যান এবং অর্থ-পরিবর্তনকারী সংস্থা লুলাঁ এ সুতেরের সাথে শিক্ষানবিশ শুরু করেন। এর সফল উপসংহারের পরে, তিনি ব্যাংকের একজন কর্মচারী হিসাবে রয়ে গেলেন।

তথ্যসূত্র

বহিঃসংযোগ 

 Founding and early years of the ICRC 
  Société Henry Dunant
  Biography of Henry Dunant (original)
 Nobel website biography of Henri Dunant 
 Red Cross Movement and Nobel Prizes 
 Complete text of "A Memory of Solferino" 

১৮২৮-এ জন্ম
১৯১০-এ মৃত্যু
সুইজারল্যান্ডীয় নোবেল বিজয়ী
সুইজারল্যান্ডীয় ব্যবসায়ী
সুইস ক্যালভিনিস্ট
নোবেল শান্তি পুরস্কার বিজয়ী পুরুষ
নোবেল শান্তি পুরস্কার বিজয়ী
আন্তর্জাতিক রেড ক্রস ও রেড ক্রিসেন্ট আন্দোলনের সাথে যুক্ত ব্যক্তি
জেনেভার ব্যক্তি
২০০৮ গ্রীষ্মকালীন অলিম্পিকে সাঁতার – মহিলাদের ৪ x ১০০ মিটার ফ্রিস্টাইল রিলে

২০০৮ অলিম্পিক গেমসে মহিলাদের ৪×১০০মিটার ফ্রিস্টাইল রিলে বিভাগের প্রতিযোগিতা আগস্টের ৯ (যোগ্যতাপর্ব) ও ১০ (ফাইনাল) তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল প্রতিযোগিতা এবং সাঁতারুরা সাধারণতঃ ফ্রন্ট ক্রল সাঁতার কাটেন। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় চারজন সাঁতারুর প্রত্যেককে পুলটি দুইবার পার করতে হয়। প্রথম সাঁতারু দেওয়াল ধরার পরেই অন্য সাঁতারু জলে ঝাঁপাতে পারে; ফলে এই প্রতিযোগিতায় পারস্পরিক বোঝাপড়ার গুরুত্ব অপরিসীম।

ফাইনাল ছাড়া সর্বমোট দু'টি হিট অনুষ্ঠিত হয় এবং প্রতিটিতেই সর্বোচ্চ সংখ্যক আটটি দল অংশগ্রহণ করেন। একক হিটের ফলের ওপর কোনো দলের অগ্রবর্তী হওয়া নির্ভর করে না। সামগ্রিক ভাবে সেরা সময় করা ৮টি দল নিয়ে ফাইনাল হিট হয়। সেখানে অবশেষে এই আটটি দল পদকের উদ্দেশ্যে প্রতিদ্বন্দ্বিতা করে। ফাইনালে একটি দলে সদস্য বদল হতে পারে।

মোট ১৬টি NOC এই বিভাগে প্রতিদ্বন্দ্বিতা করে। এই ১৬টি NOC-এর মধ্যে ২০০৭ বিশ্ব অ্যাকুয়াটিক্স চ্যাম্পিয়নশিপেসেরা সময় করা ১২টি দল ছিল; সেই সঙ্গে ছিল যোগ্যতা নির্ণায়ক পর্বে সেরা সময় করা প্রথম ৪টি দল।

* যে সকল সাঁতারু শুধুমাত্র হিটে অংশগ্রহণ করেছিলেন এবং সেই সুবাদে পদক জিতেছিলেন।

রেকর্ড 
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

এছাড়া, এই বিভাগের ফাইনালে, জার্মানির লিড-অফ সাঁতারু ব্রিটা স্টিফেন ৫৩.৩৮ সময়ে মহিলাদের ১০০মিটার ফ্রিস্টাইলে নতুন অলিম্পিক রেকর্ড গড়েন। পরে, ব্যক্তিগত বিভাগের ফাইনালে তিনি ৫৩.১২ সেকেন্ড সময়ে সেই রেকর্ড আরও ভালো করে স্বর্ণপদক জেতেন।

ফলাফল

হিট 

AS = এশীয় রেকর্ড (Asian Record)
DNS = শুরু করেনি (Did Not Start)

ফাইনাল

যোগ্যতাপর্বের সারাংশ

তথ্যসূত্র 

মহিলাদের ফ্রিস্টাইল রিলে ৪ x ১০০মিটার
বেঙ্গালুরু মেট্রো

নাম্মা মেট্রো ( "আমাদের মেট্রো"), যা বেঙ্গালুরু মেট্রো নামে পরিচিত (), হল ভারতের বেঙ্গালুরু শহরের একটি গণ রেলপরিবহন ব্যবস্থা। বেঙ্গালুরু মেট্রো রেল কর্পোরেশন এই রেল চালায়। ২০১১ সালের ২০ অক্টোবর বেঙ্গালুরু মেট্রোর উদ্বোধন হয়েছে। প্রথম ধাপে বাইয়াপ্পানাহল্লি থেকে মহাত্মা গান্ধী রোড পর্যন্ত ট্রেন চলাচল করছে। এই রেলব্যবস্থা ম্যাজেস্টিক (কেম্পেগৌড়া বাস স্টেশন ও বেঙ্গালুরু মেট্রো স্টেশন), সম্পিগ রোড, হাডসন সার্কেল ও মহাত্মা গান্ধী রোড এলাকার ট্রাফিক সমস্যার সমাধানার্থে গড়ে তোলা হয়েছে।

পাদটীকা

বহিঃসংযোগ 

 Bangalore Metro Rail Corporation Limited
 Official BMRC Route Map
 Praja Metro Tracker
 Namma Metro Rebranding Exercise 

 
বেঙ্গালুরুর পরিবহন ব্যবস্থা
ভারতের গণ পরিবহন ব্যবস্থা
ভারতের ভূগর্ভস্থ দ্রুত পরিবহন ব্যবস্থা
২০১১-এ চালু রেলপথ
ভারতে মেট্রো রেল
২০১১-এ কর্ণাটকে প্রতিষ্ঠিত
ভারতে স্ট্যান্ডার্ড গেজ রেলওয়ে
৭৫০ ভি ডিসি রেলওয়ে বিদ্যুতায়ন
মাইক্রোওয়েভ ওভেন

মাইক্রোওয়েভ ওভেন বা সংক্ষেপে মাইক্রোওয়েভ (), কখনো কখনো শুধু ওভেন রান্নাবান্নার কাজে সহায়তাকারী একটি বৈদ্যুতিক বা ইলেকট্রনিক যন্ত্র। এই যন্ত্রে মাইক্রোওয়েভ বা অতি ক্ষুদ্র কম্পাঙ্কের তড়িৎ চৌম্বকীয় তরঙ্গ ব্যবহার করে খাদ্যবস্ত্তকে উত্তপ্ত করা হয়। এটি মাইক্রোওয়েভ বিকিরণ ব্যবহার করে খাদ্যবস্ত্তর অভ্যন্তরীণ পোলারাইজড (polarized) অণুগুলোকে উত্তপ্ত করে, ফলে সম্পূর্ণ খাদ্যবস্ত্তটি গরম বা উত্তপ্ত হয়ে ওঠে। এই প্রক্রিয়ায় ঘন বা বেশি জলীয় উপাদান বিশিষ্ট খাদ্যের বাইরের দিকের ১ থেকে ১.৫ ইঞ্চি (২৫ মিমি থেক ৩৮ মিমি) পর্যন্ত অংশ সুষমভাবে গরম হয়। শুকনো খাদ্যে গরম হয় আরো বেশি অংশ। মাইক্রোওয়েভ এভাবে খাদ্যের ভেতরে পর্যন্ত ভেদ করে যায় বলে মাইক্রোওয়েভ ওভেনে অন্যান্য রান্না পদ্ধতির, বিশেষ করে তাপ পরিবহনের মাধ্যমে রান্না করার পদ্ধতির, থেকে অনেক ভালোভাবে খাদ্যের সকল অংশকে সমানভাবে উত্তপ্ত করা যায়। মাইক্রোওয়েভ ওভেনে খাদ্যকে দ্রুত এবং সুষম ভাবে গরম করা যায় বলে পূর্বের রান্না করা খাবার পুনরায় গরম করতে, সবজি রান্না করতে এবং স্টু বা ঘন সুরুয়া বা ঝোল জাতীয় খাবার রান্না করতে বহুল ব্যবহৃত হয়। কিন্ত্ত মাইক্রোওয়েভ ওভেনে খাদ্যকে ভাজা, পোড়ানো কিংবা বেক করা যায় না বলে পেশাদার রান্নার জগতে এর ব্যবহার সীমিত।

ইতিহাস 

দ্বিতীয় বিশ্বযুদ্ধের সময়ে রাডার প্রযুক্তির যে উন্নতি হয় তাকে কাজে লাগিয়ে যুদ্ধের পরে মার্কিন রেথিয়ন কোম্পানী প্রথম বাণিজ্যিক মাইক্রোওয়েভ ওভেন তৈরী করে। এই মাইক্রোওয়েভ ওভেনের নাম ছিল 'রাডারেঞ্জ' (Radarange) যা ১৯৪৬  সালে প্রথম বিক্রিত হয়। রেথিয়ন পরে আবাসিক ব্যবহার উপযোগী মাইক্রোওয়েভ ওভেনের স্বত্ত্ব নিবন্ধন করে এবং ট্যাপ্পান(Tappan) নাম দিয়ে ১৯৫৫ সালে বাজার আনে। কিন্তু এই যন্ত্রগুলো সর্বসাধারণ্যে ব্যবহারের জন্য বেশি বড় আকারের ছিল এবং মূল্যও অনেক বেশি ছিল। অবশেষে ১৯৬৭ সালে আমানা কর্পোরেশন প্রথম কাউন্টার বা টেবিলের উপরে রেখে ব্যবহার উপযোগী মাইক্রোওয়েভ ওভেন বাজারজাত করে। পরে ১৯৬৫ সালে রেথিয়ন একে কিনে নেয়।

আরও দেখুন 
 অণুতরঙ্গ রসায়ন
 আইইইই ৮০২.১১ ওয়াই ফাই
 ওভেন

তথ্যসূত্র

বহিঃসংযোগ 
 Ask a Scientist Chemistry Archives, Argonne National Laboratory 
 How a microwave oven works  Description with circuit diagrams
 How microwaves and microwave ovens work Java animation suitable for young people
 Further Reading On The History Of Microwaves and Microwave Ovens
 Microwave oven history from American Heritage magazine
 Microwave Oven Radiation, USFDA Center for Devices and Radiological Health
 Superheating and microwave ovens
 Superheating and Microwave Ovens, University of New South Wales (includes video)
 MicrowaveCam.com Videos of the inside of the microwave oven compartment

তড়িৎ প্রকৌশল
রান্না
মাইক্রোওয়েভ প্রযুক্তি
২০শ শতাব্দীর উদ্ভাবন
১৯৪৫-এ প্রবর্তিত পণ্য
মার্কিন উদ্ভাবন
গৃহস্থালী সরঞ্জাম
দোয়েল (কম্পিউটার)

দোয়েল ল্যাপটপ, বাংলাদেশের প্রথম স্থানীয়ভাবে তৈরি ও অ্যাসেম্বলিংকৃত ল্যাপটপ বা নোটবুক।  ল্যাপটপের নাম রাখা হয়েছে বাংলাদেশের জাতীয় পাখি দোয়েলকে অনুসরণ করে। তুলনামূলকভাবে অন্যান্য ল্যাপটপের চেয়ে কম দামের নেটবুক ধরনের এ ল্যাপটপ তৈরি করেছে বাংলাদেশ টেলিফোন শিল্প সংস্থা- টেশিস। শুরু থেকেই সস্তায় দোয়েল কম্পিউটার বাজারজাতকরণের ঘোষণায় তরুণ প্রজন্মসহ সকলের মাঝেই ব্যাপক সাড়া পড়েছে।

প্রকল্প ও কারিগরি সহায়তা 
গাজীপুরে অবস্থিত বাংলাদেশ টেলিফোন শিল্প সংস্থার পরিচালনায় ল্যাপটপ প্রকল্প বাস্তবায়নে বাংলাদেশ প্রকৌশল বিশ্ববিদ্যালয় (বুয়েট)-এর পরামর্শ, মালয়েশিয়ার ‘থিম ফিল্ম ট্রান্সমিশন' (টিএফটি) প্রতিষ্ঠান এবং কয়েকজন বিদেশি বিশেষজ্ঞের সহযোগিতা নেয়া হয়। গত প্রায় আড়াই বছর ধরে এ প্রকল্পের কার্যক্রম পরিচালিত হয়ে আসছে৷ ১০ জুলাই, ২০১১ইং পরীক্ষামূলকভাবে দোয়েলের উৎপাদন প্রক্রিয়া শুরু হয়৷ ‘ডিজিটাল বাংলাদেশ'-এর লক্ষ্যমাত্রাকে সামনে রেখে ল্যাপটপ কম্পিউটার তৈরির জন্য প্রাথমিকভাবে ১৪৮ কোটি টাকার প্রকল্প হাতে নেয়া হয়।

পিছনের কথকতা 
‘দোয়েল' (কম্পিউটার)-এর আনুষ্ঠানিক উদ্বোধন সংক্রান্ত যাবতীয় সকল প্রক্রিয়া চূড়ান্ত হয়ে গেলেও 'অল্প কিছুদিনের মধ্যেই' ল্যাপটপ বিক্রয়ের ঘোষণা শোনা যাচ্ছিল দীর্ঘদিন ধরেই। ডাক ও টেলিযোগাযোগ মন্ত্রণালয়ের দায়িত্বে নিয়োজিত তৎকালীন মন্ত্রী রাজীউদ্দিন আহমেদ রাজু প্রয়োজনীয় অনুমোদন ও অনুমতির জন্য আবেদন পাঠিয়েছিলেন সরকারি দপ্তরে৷ ল্যাপটপ কম্পিউটার তৈরির পিছনে সবচেয়ে বেশি অবদান রয়েছে টুএম কর্পোরেশনের।

আরও দেখুন 
 দোয়েল পাখি
 দোয়েল চত্বর
 দোয়েল ল্যাপটপ প্লান্ট

তথ্যসূত্র

বহিঃসংযোগ 
 টেলিফোন শিল্প সংস্থা
 দোয়েল ল্যাপটপ প্লান্ট

কম্পিউটার
বাংলাদেশী মার্কা
লিনাক্স ভিত্তিক ডিভাইস
ব্যক্তিগত কম্পিউটার
বাংলাদেশের ইলেকট্রনিক শিল্প
বাংলাদেশ সরকার
জগজিৎ সিং

জগজিৎ সিং (, ; জন্মগত নাম জগমোহন সিং; (৮ ফেব্রুয়ারি, ১৯৪১–১০ অক্টোবর, ২০১১) ছিলেন একজন বিশিষ্ট ভারতীয় গজল গায়ক, সুরস্রষ্টা, সংগীত পরিচালক, সমাজকর্মী ও শিল্পোদ্যোগী। তিনি "গজল-সম্রাট" নামে পরিচিত। তার স্ত্রী চিত্রা সিংও একজন বিশিষ্ট ভারতীয় গজল গায়িকা। ১৯৭০ ও ১৯৮০-এর দশকে জগজিৎ এবং চিত্রা সিং ভারতীয় সংগীত জগতে প্রায় একই সঙ্গে খ্যাতনামা হয়ে ওঠেন। তাদের দুজনকে আধুনিক গজল সংগীতের পথপ্রদর্শক মনে করা হয়। ভারতের ফিল্মি গানের ধারার বাইরে থেকেও তারা ছিলেন অত্যন্ত জনপ্রিয় সংগীতশিল্পী। অর্থ (১৯৮২) ও সাথ সাথ ছবিতে ব্যবহৃত তাদের গাওয়া গজলের সংকলন এইচএমভি থেকে প্রকাশিত হয়; এটি ছিল তাদের সর্বাধিক বিক্রীত অ্যালবাম। লতা মঙ্গেশকরের সঙ্গে তিনি প্রকাশ করেন সাজদা (১৯৯১) অ্যালবামটি। তিনি পাঞ্জাবি, হিন্দি, উর্দু, বাংলা, গুজরাতি, সিন্ধি ও নেপালি ভাষাতেও গান গেয়েছিলেন। ২০০৩ সালে সংগীত ও সংস্কৃতি জগতে অবদানের জন্য তাকে ভারতের তৃতীয় সর্বোচ্চ অসামরিক সম্মান পদ্মভূষণ দিয়ে সম্মানিত করা হয়।

গজল ভারতীয় শাস্ত্রীয় সংগীতের একটি জটিল ধারা। সিং গজলের সঙ্গে "গীত" ধারার মিশ্রণ ঘটিয়ে এই ধারাটিকে সরল করে তোলেন। এরই ফলে গজল পুনরায় জনপ্রিয় হয়ে ওঠে। প্রেম গীত (১৯৮১), অর্থ ও সাথ সাথ (১৯৮২) চলচ্চিত্রে এবং টিভিসিরিয়াল মির্জা গালিব (১৯৮৮) ও কহকশান (১৯৯১)-এ গজল গেয়ে তিনি জনপ্রিয়তা পান। বাণিজ্যিক দিক থেকেও তিনি ছিলেন একজন সফল গজল শিল্পী। প্রায় পাঁচ-দশকব্যাপী সংগীতজীবনে তিনি ৮০টি অ্যালবাম প্রকাশ করেন। তার নয়ি দিশা (১৯৯৯) ও সমবেদনা (২০০২) ছিল ভারতের প্রাক্তন প্রধানমন্ত্রী তথা বিশিষ্ট হিন্দি কবি অটলবিহারী বাজপেয়ীর লেখা গানের সংকলন।

জগজিৎ ও চিত্রা সিং প্রথম ভারতীয় সুরস্রষ্টা যিনি ডিজিটাল মাল্টি-ট্র্যাক রেকর্ডিং পদ্ধতিতে গান রেকর্ড করেন। এই পদ্ধতিতে রেকর্ড করা তাদের প্রথম অ্যালবামটি ছিল বিয়ন্ড টাইম (১৯৮৭)। রবিশঙ্কর ও অন্যান্য সংগীতশিল্পী ও সাহিত্যিকদের সঙ্গে তিনি ভারতীয় শিল্প ও সংস্কৃতির রাজনীতিকরণের বিরুদ্ধে আন্দোলনে সামিল হয়েছিলেন। শাস্ত্রীয় ও লোকশিল্পীদের তিনি নানাভাবে সাহায্য করতেন। মুম্বইয়ের সেন্ট মেরি স্কুলের লাইব্রেরি নির্মাণ, বম্বে হসপিটাল গঠন এবং ক্রাই, সেভ দ্য চিলড্রেন ও আলমা প্রভৃতি সংগঠনের কাজকর্মেও তিনি প্রত্যক্ষভাবে সাহায্য করেন।

মৃত্যু 
বয়সজনিত কারণে জগজিৎ সিং প্রায়ই হৃদরোগের চিকিৎসা নিতেন। এছাড়াও উচ্চ রক্তচাপেরও সমস্যা ছিল তার। মস্তিষ্কের রক্তক্ষরণজনিত গুরুতর সমস্যায় তাকে ভারতের মুম্বাইয়ের লীলাবতী হাসপাতালের নিবিড় পরিচর্যা কেন্দ্র বা আইসিইউতে ভর্তি করা হয়েছিল। ১০ অক্টোবর, ২০১১ইং, সোমবার, সকাল ৮ টা ১০ মিনিটে ঐ হাসপাতালেই চিকিৎসাধীন অবস্থায় ৭০ বছর বয়সে মারা যান এই গজল শিল্পী।

তথ্যসূত্র

বহিঃসংযোগ

 বিবিসিতে জগজিৎ সিং

১৯৪১-এ জন্ম
২০১১-এ মৃত্যু
২০শ শতাব্দীর ভারতীয় সঙ্গীতশিল্পী
২০শ শতাব্দীর ভারতীয় সুরকার
২১শ শতাব্দীর ভারতীয় সুরকার
২১শ শতাব্দীর ভারতীয় গায়ক
২০শ শতাব্দীর ভারতীয় গায়ক
ভারতীয় শাস্ত্রীয় সুরকার
ভারতীয় চলচ্চিত্র সঙ্গীত সুরকার
ভারতীয় পুরুষ সুরকার
ভারতীয় গজল গায়ক
ভারতীয় সঙ্গীতশিল্পী
ভারতীয় শিখ
শিল্পকলায় পদ্মভূষণ প্রাপক
কুরুক্ষেত্র বিশ্ববিদ্যালয়ের প্রাক্তন শিক্ষার্থী
রাজস্থানের সঙ্গীতজ্ঞ
শ্রীগঙ্গানগর জেলার ব্যক্তি
পাঞ্জাবি ব্যক্তি
পুরুষার্থ

হিন্দুধর্মে মানবজীবনের উদ্দেশ্য চারটি। এই চারটি উদ্দেশ্যই পুরুষার্থ নামে পরিচিত। হিন্দুরা বিশ্বাস করেন, তাদের জীবনধারণের উদ্দেশ্য এই চারটি পুরুষার্থ অর্জন করা। চারটি পুরুষার্থের নাম হল:

 ধর্ম: "(ধর্মীয় ও সামাজিক) নীতিবোধ, আধ্যাত্মিক ও আনুষ্ঠানিক কর্তব্যকর্ম।
 অর্থ: "(জাগতিক ও অর্থনৈতিক) প্রগতি।"
 কাম: "(পার্থিব) সুখ।"
 মোক্ষ: "(আধ্যাত্মিক) মুক্তি।"

ধর্মশাস্ত্র এবং রামায়ণ ও মহাভারত মহাকাব্যে প্রথম যথাযথ চতুর্বিধ পুরুষার্থ অর্জনের জন্য যথাযথভাবে জীবনযাপনের উপদেশ দেওয়া হয়। প্রাচীন ধর্মগ্রন্থে বলা হয়েছে ধর্ম, অর্থ ও কাম মানুষের সহজে অর্জনযোগ্য তিনটি পুরুষার্থ; এগুলি ত্রিবর্গ নামে পরিচিত। এর থেকে মনে হয়, মোক্ষ অর্জন জীবনের শেষভাগের জন্য নির্দিষ্ট ছিল। অন্যমতে, ত্রিবর্গ জীবনের গার্হস্থ্য আশ্রমের লক্ষ্য, এবং মোক্ষ সারাজীবনের লক্ষ্য। সাধারণত সন্ন্যাস আশ্রমে গিয়ে গৃহস্থ মোক্ষ অর্জনে প্রয়াসী হতেন। আর একটি মতে, ত্রিবর্গ সামাজিক লক্ষ্য, কিন্তু মোক্ষ ব্যক্তিগত লক্ষ্য। ত্রিবর্গ ধারণার সঙ্গে মোক্ষ অঙ্গাঙ্গীভাবে জড়িত হয়ে পড়ে। তারপরই এই সমগ্র ধারণাটি চতুর্বর্গ নামে পরিচিত হয়।

বাৎস্যায়নের কামসূত্র, কৌটিল্যের অর্থশাস্ত্র, বিভিন্ন ধর্মশাস্ত্র পুরুষার্থগুলিকে নানাভাবে ব্যাখ্যা করেছে। মনুস্মৃতি ধর্মকে ব্যাখ্যা করেছে "ধর্মীয়, সামাজিক ও ব্যক্তিগত নীতিবোধ'' হিসাবে। প্রধান প্রধান সূত্রগুলি এবং ছয়টি প্রধান দর্শনে মোক্ষকে "পরম-পুরুষার্থ" বা শ্রেষ্ঠ পুরুষার্থ বলে বর্ণনা করেছে।

তথ্যসূত্র 

হিন্দু দার্শনিক ধারণা
ভারতীয় দর্শন
হিন্দু নৈতিকতা
শেখ দীন মুহাম্মদ

শেখ দীন মুহাম্মদ একজন অ্যাংলো-ভারতীয় পরিব্রাজক, শল্য-চিকিৎসক, ব্যবসা উদ্যোক্তা এবং যুক্তরাজ্য ও আয়ারল্যান্ডে প্রথম অভিবাসী ভারতীয়দের মধ্যে অন্যতম। তিনি প্রথম ইউরোপে ভারতীয় রন্ধনশৈলী ও শ্যাম্পু গোসলখানা প্রবর্তন করেন। ইউরোপে তিনি চিকিৎসামূলক মালিশও প্রবর্তন করেন। শেখ দীন মুহাম্মদ প্রথম ভারতীয় যিনি ইংরেজি ভাষায় বই লিখেছেন।

জীবনালেখ্য 
তৎকালীন অবিভক্ত বাংলার বিহার রাজ্যের পাটনায় ১৭৫৯ সালে এক সম্ভ্রান্ত মুসলিম পরিবারে শেখ দীন মুহাম্মদের জন্ম। আত্মজীবনী অনুসারে তার পরিবার ছিল বাংলার নবাবদের সাথে সম্পর্কিত এবং তার পূর্ব পুরুষরা মুঘল সম্রাটদের প্রশাসনিক কাজে নিয়োজিত ছিলেন। মুঘলদের রসায়নবিদ্যার অনেককিছু শেখ দীন মুহাম্মদ শিখে নেন এবং তাদের তেল, সাবান, সুগন্ধিদ্রব্য, শ্যাম্পু ইত্যাদি তৈরীর কৌশল আয়ত্ত করে ফেলেন।

ভারতীয় উপনিবেশের বঙ্গ প্রদেশে শেখ দীন মুহাম্মদ বেড়ে ওঠেন। তিনি ব্রিটিশ ইস্ট ইন্ডিয়া কোম্পানির বাঙালী ফৌজে (সেনাবাহিনী) যোগ দেন শিক্ষানবীশ শল্য-চিকিৎসক হিসেবে। মাত্র ১০ বছর বয়েসে তিনি সেনাবাহিনীর সাথে সম্পৃক্ত হয়ে পড়েন এবং ক্যাপ্টেন গডফ্রে ইভান বেকারের অধীনে কাজের সুযোগ পান। ১৭৮২ সাল পর্যন্ত তিনি ক্যাপ্টেন বেকারের বাহিনীতে থাকেন। ঐ বছর ক্যাপ্টেন বেকার সেনাবাহিনী থেকে ইস্তফা দিলে শেখ দীন মুহাম্মদও পদত্যাগ করেন এবং 'তার ঘনিষ্ঠ বন্ধু' ক্যাপ্টেন বেকারের সাথে যুক্তরাজ্যে চলে আসেন।

১৭৮৪ সালে বেকার পরিবারের সাথে শেখ দীন মুহাম্মদ আয়ারল্যান্ডের কর্ক শহরে অভিবাসী হন। সেখানে তিনি ইংরেজি ভাষায় দক্ষতা বৃদ্ধির জন্য একটি বিদ্যালয়ে ভর্তি হন। এখানেই তার সাথে জেইন ডেলি নামের এক সুন্দরী আইরিশ কিশোরীর পরিচয় হয় এবং তারা পরস্পরের প্রেমে পড়েন। জেইনের পরিবার এর বিরোধিতা করলে তারা পালিয়ে অন্য শহরে চলে আসেন। মুহাম্মদ ১৭৮৬ সালে জেইনের সাথে বিবাহবন্ধনে আবদ্ধ হন। পরে উনিশ শতকের শুরুতে তারা ইংল্যান্ডের ব্রাইটন শহরে চলে আসেন।

টীকা

তথ্যসূত্র

বহিঃসংযোগ 

"Sake Dean Mahomet, Europe's first Asian Shaikh", দ্য নিউজ ইন্টারন্যাশনাল, পাকিস্তান 
"Making History – Sake Dean Mahomed – Regency 'Shampooing Surgeon'", বিবিসি - সম্প্রচারের বাইরে 
ব্রাইটনে কালো ইতিহাস 

১৭৫৯-এ জন্ম
১৮৫১-এ মৃত্যু
১৯শ শতাব্দীর বাঙালি
১৮শ শতাব্দীর বাঙালি
বাঙালি ব্যক্তি
বাঙালি লেখক
বাঙালী উদ্যোক্তা
মুসলিম ভ্রমনকারী
মুসলিম ভ্রমনকাহিনী লেখক
ব্রিটিশ প্রাক্তন মুসলিম
১৮শ শতাব্দীর ভারতীয় লেখক
১৯শ শতাব্দীর ভারতীয় লেখক
বাঙালি বংশোদ্ভূত ব্রিটিশ
ভারতীয় প্রাক্তন মুসলিম
ভারতীয় শল্যচিকিৎসক
মুঘল সাম্রাজ্য
আয়ারল্যান্ডে ভারতীয় অভিবাসী